***Våre verste år*** (også kjent som «Bundy», originaltittel ***Married… with Children***) er en amerikansk familierelatert komiserie som gikk på Fox fra 1987 til 1997. Serien handler om en dysfunksjonell familie bosatt i en oppdiktet Chicago-forstad. Hovedpersonen er Al Bundy, en tidligere fotballspiller på high school som endte som skoselger. Han er gift med Peggy, en jålete husmor som er kjent for sitt store, røde hår og sine tøsete klær, samt deres to barn, Kelly, den attraktive, men dumme datteren, og Bud, den dustete, upopulære og jentegale sønnen. Al synes livet er fælt, men er flink til å dagdrømme. Drømmene går ofte i retning av barmfagre og vakre kvinner, langt vekk fra jobb og familie. Rollen som Al ble spilt av Ed O'Neill. Serien er en av kanalens lengstlevende komiserier. 

Til tross for en forholdsvis trofast fanbase fikk serien aldri særlig mange seere i USA.[] En del av dette skyldest at Fox var et såpass nytt TV-selskap at de ikke hadde dekning over hele landet de første årene. En kontroversiell episode i 1989 førte til at det ble igangsatt boikottaksjoner mot serien. Dette førte til at serien fikk mye omtale og dermed steg interessen og seertallene. Serien klarte imidlertid ikke markere seg blant Top 30.

I Norge gikk den på TV3 fra 1989.

Sangen «Love and Marriage», fremført av Frank Sinatra, ble benyttet som temasang.

Handling
--------

Serien handler om livet til Al Bundy, en tidligere fotballspiller på high school, som ble skoselger. Man møter også hans kone Peggy, en jålete, uutdannet husmor som er kjent for sitt store, røde hår og sine tøsete klær, samt deres to barn, Kelly, den attraktive men dumme datteren, og Bud, den dustete, upopulære og jentegale sønnen. Naboene er de oppadstormende Steve og Marcy Rhoades (Steve stikker etterhvert av fra Marcy, og hun gifter seg med den unge Jefferson D'Arcy etter en fuktig kveld på byen). De fleste episodene handler om at Al pønsker ut en eller annen lur plan, enten om å bli rik raskt, eller om å hevne seg på de suksessrike naboene, bare for å mislykkes på grunn av sin tegneserieaktige dumhet og sin uflaks.

Roller
------

* Ed O'Neill – Al Bundy
* Katey Sagal – Peg Bundy
* Christina Applegate – Kelly Bundy
* David Faustino – Bud Bundy
* Amanda Bearse – Marcy Rhoades D'Arcy
* David Garrison – Steve Rhoades
* Ted McGinley – Jefferson D'Arcy

Referanser
----------

1. 1 2  Bakke, Øyvind (3.10.2006). «Husker du Al Bundy?». *Nettavisen*. Besøkt 1. desember 2016.
2. ↑  LOWRY, BRIAN (19. april 1997). «'Married… With Children' Is Breaking Up After 11 Years». *Los Angeles Times* **(engelsk)**. ISSN 0458-3035. Besøkt 1. desember 2016.
3. ↑  «ClassicTVHits.com: TV Ratings». *www.classictvhits.com*. Besøkt 1. desember 2016.
4. ↑  «TV-program - Onsdag - TV3». *VG*. 20.9.1989.

Eksterne lenker
---------------

* (en) *Våre verste år* på Internet Movie Database Rediger på Wikidata

* (no) *Våre verste år* hos Filmfront Rediger på Wikidata

* (en) *Våre verste år* på AllMovie Rediger på Wikidata

* (en) *Våre verste år* på The Movie Database – TV Rediger på Wikidata

* (en) *Våre verste år* på Rotten Tomatoes Rediger på Wikidata

* (en) *Våre verste år* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |